Ելույթով հանդես եկավ բանասիրական գիտությունների դոկտոր, պրոֆեսոր Դավիթ Գասպարյանը: Ներկայացնելով բանաստեղծուհու ստեղծագործական կյանքը՝ գրականագետը նշեց. «Վերջին տարիների հայ մտավոր կյանքում աստիճանաբար իր ներկայությունն է հաստատում Թամար Հովհաննիսյանը: Նրա պոեզիան արժանի է բարձր գնահատանքի, խորապես ներկայացնելով այդպիսի նուրբ գեղարվեստական աշխարհ` ըստ ամենայնի Թամար Հովհաննիսյանը ձևավորել է իր բանաստեղծական արժեհամակարգը: Նրա ստեղծագործությունները ինքնաբացահայտումներ են՝ մոնոդրամաների տեսքով, որտեղ կա ներքին հանդարտություն, ժամանակակից, քաղաքակիրթ կնոջ խաղաղություն»: